Coba jelasin Tema dan analisis dari Leftenan Adnan (filem) dalam bahasa melayu dong

Menurut satu kajian yang dilakukan oleh Pusat Pengajian Bahasa, Falsafah dan Tamadun, Universiti Utara Malaysia (UUM), Leftenan Adnan menekankan aspek retorik dengan berkesan dan memberi gambaran kepada masyarakat mengenai budaya serta sejarah sesuatu bangsa dan negara, sementara mesej penghayatan nilai-nilai patriotisme dalam masyarakat juga dapat diterjemahkan kepada penonton dengan aspek retorik yang lebih jelas. Seorang pengulas dari akhbar Utusan Malaysia melihat filem ini ialah satu "naskhah yang tidak menonjolkan tokoh Askar Melayu" sebenar sebagai "bahan yang menggerakkan filem ini". Pengulas itu turut menyatakan bahawa Leftenan Adnan kelihatan "tenggelam dalam sekian banyak fakta sejarah yang kelihatan semacam tidak boleh ditiadakan".

Dalam tipologi beliau mengenai perfileman Malaysia, A. Wahab Hamzah mencadangkan bahawa Leftenan Adnan dilihat "tidak epik kerana pertempuran dan peperangannya semata-mata, tetapi bagaimana manusia-manusianya dan emosinya dibangunkan". Beliau turut memerhatikan bahawa filem ini mencuba untuk menjadi "sebuah epik dengan kebesaran dan pertempurannya, tetapi watak-wataknya tidak mampu dibangunkan sebaik mungkin dan dengan cara yang lebih meyakinkan". David C. L. Lim pula melihat bahawa filem ini membawa imej baik masyarakat Melayu dengan membina semula kehidupan Leftenan Adnan yang "berani mempertaruhkan segala-galanya dalam memerangi tentera Jepun demi membebaskan rakyatnya".